
9. Mostarski Interkulturalni Festival

Poziv i aplikacija

15. – 23. juli/srpanj 2005.

MIFOC (Mostar Intercultural Festival Organizing Committee) je nepartijska, neprofitna, nevladina, volonterska, omladinska organizacija koja radi na kreaciji, širenju i manifestaciji kulturnih, društvenih i ekonomskih alternativa, te nudi prostor i podršku svim onima koji žele izraziti svoju kreativnost i učestvovati u promjenama na lokalnom i širem nivou.
Zajedno sa organizacijama Alternativni Institut, Mladi Most i Sunčana Strana čini Omladinski Kulturni Centar (OKC) «Abrašević». Sve one sa: RAI (Špa), Drugi Most (Fra), Guernica (Fra), Altr'onde (Ita) su članice MIF mreže i rade na organizaciji ovog festivala.

Intro

Mostarski Interkulturalni Festival - MIF je multi-medijalni festival koji se sastoji od performansa, izložbi, koncerata, zvučnih i vizualnih instalacija, video i kino projekcija, urbanih intervencija, animacije, radionica, solidarnosti i angažmana i ima za cilj podržati oživljavanje kulturnih, umjetničkih i društveno angažiranih aktivnosti u urbanom životu i kreirati mjesto za susrete mladih umjetnika i aktivista.
Za cilj ima kako umjetničke performanse, tako i razmjenu. Razmjena znači kreirati, osigurati, podržati, otkriti i promovirati zajedničke ciljeve i uvjerenja. Posljedično, festival je od i za svakoga, za sve one koji odluče dati dio svog vremena, alata, rada i života ideji MIF-a.

MIF prezentira alternativne načine umjetničkog izražavanja i nudi mogućnost mladim umjetnicima i aktivistima da izraze svoje ideje i drugačiju viziju svijeta.

U proteklih osam godina na ovom festivalu je učestvovalo oko 1000 umjetnika, iz raznih evropskih zemalja. 

Mostarski Interkulturalni Festival 2005

Festival će imati svoju centralnu lokaciju u pješačkoj ulici «Lenjinovo šetalište» koja je nekada bila popularno mjesto susreta. Ova ulica danas je uglavnom pusta i MIF 9 ima za cilj transformirati je u živo, šaroliko mjesto za susrete, razmjenu i zabavu!

Veći događaji kao što su koncerti, party ili predstave održavat će se u Omladinskom Kulturnom Centru (OKC) Abrašević koji je u procesu rekonstrukcije.

Festival će prezentirati vrste umjetničkog izraza slabo zastupljenih u Mostaru i Bosni i Hercegovini u duhu prostornih i društvenih oživljavanja i rekonstrukcije. 

Pozivamo umjetnike i aktiviste da apliciraju sa svojim idejama i projektima u okviru slijedećih sektora:

· Izložbe i situacije 

Ovaj sektor nastoji okupiti umjetnike iz različitih djelokruga kako bi razmjenili vještine i iskustva, te kreirali zajednički prostor. Pozivamo vas da aktivno i kolektivno intervenirate u centralnoj lokaciji festivala i tranformišete je u šaroliko živo mjesto.

Pored toga, pozivaju se i izložbe (slike, fotografije, stripovi...), događaji, instalacije, specifični projekti, multimedijalni performansi... 

· Teatar i ulični spektakli

Plesni performansi i/ili teatarske performansi sa korištenjem plesnih tehnika, kao i sve vrste uličnih spektakala (žongliranje, cirkus, itd.) koji omogućavaju direktnu vezu sa publikom i iznose umjetnost na ulicu.

· Muzika

Koncerti, free sessions, zvučne instalacije i DJ-evi, raznolikih muzičkih pravaca su dobrodošli. Ipak, ove godine stavljamo akcenat na muziku koja nije naročito popularna u BiH kao što je dancehall, drum'n'bass, ska, punk, salsa, samba, jazz... 
Posebno pozivamo DJ-ve sa video instalacijama angažiranih sadržaja kao što su (zlo)upotreba droge, društveno-politička pitanja, ljudska prava, angažiranost mladih... 
Također tražimo umjetnike koji su spremni eksperimentirati i stvarati zajedno sa drugim umjetnicima tokom festivala, kao i dati muzičku podršku uličnim spektaklima, videu, izložbama i situacijama, susjedskim zabavama i urbanim intervencijama.

· Kino i Video

Kino i video sektor ima za cilj ponuditi mješavinu različitih pristupa filmskoj produkciji. Stoga kino će prikazati aktualni dugometražni film u 35mm tehnici na otvorenom.

Video sektor je kolektivno prostor za izraz raznih umjetnika koji žele prezentirati svoj rad medijem videa, te prezentaciju retrospektiva kratkih filmova (animiranih, eksperimentalnih, dokumentarnih, angažiranih itd. -  samo VHS, DV ili CD). Pozivamo sve umjetnike da se priključe večeri video projekcija koja je posvećena samo video radovima, ili različitim događajima koja povezuju izložbe, koncerte i performanse, (slike kao podrška i veza sa konkretnim pokretima performera, live muzike, slikovnih instalacija, zona civilnog društva, Dj/Vj party, itd.)

· Radionice

Aktivne, produktivne, konstruktivne i edukativne radionice, koje koriste reciklirane, prirodne ili druge materijale s ciljem razmjene i učenja vještina, kreiranja kolektivnih izložbi i kreativno transformiranje centralne lokacije i ulice. 

Pozivamo umjetnike da ponude radionice u okviru polja svog djelovanja.
· Društveno-kulturna animacija sa djecom

Tim animatora će na svakodnevnoj bazi po različitim kvartovima ponuditi raznolike radionice i igre za djecu. Organizirat će se i tri zabave u izoliranim kvartovima na kojima će nastupiti umjetnici sa festivala (muzičari, performeri, žongleri...).

Pored postojećeg tima animatora, pozivamo zainteresovane animatore da apliciraju. 

· Akcije i intervencije

Pozivamo sve na zajedničko kreiranje urbanih intervencija tokom festivala, manifestaciju kulturnih i građanskih akcija, te kreiranje vizualne slike festivala. Oganizirat će se ulične akcije, medijske prezentacije i okrugli stolovi.
Selekcija

Kompletna aplikacija treba sadržavati:

· Prezentacijske materijale (CD-ovi, slike, video ili bilo kakvi materijali koje nam možete pokazati o vašem radu)

· Popunjen aplikacijski formular sa potpunim i tačnim informacijama

· Tehnička lista 

Molimo pošaljite aplikaciju u elektronskom obliku na: mifoc@yahoo.com, ili zajedno sa svim prezentacijskim materijalima (fotografije, CD-ove, video trake...) na: 

U.G. MIFOC (OKC «Abrašević»)

Alekse Šantića 25

88 000 Mostar

Bosna i Hercegovina

NEPOTPUNE APLIKACIJE NEĆE BITI RAZMATRANE.

Ako imate pitanja ili nejasnoća u vezi aplikacione procedure ili festivala, možete nas kontaktirati za dodatno objašnjenje.
Rok za primanje aplikacija je 1. april/travanj 2005.

Bit ćete obaviješteni o selekciji do 25. aprila/travnja  2005.  

Kriteriji za selekciju bazirani su na umjetničkoj vrijednosti, humanom angažmanu, tehničkim i materijalnim potrebama. 

Kako je festival nekomercijalnog karaktera i ulaz na sva događanja besplatan, očekujemo  volonterski pristup umjetnika i aktivista.

MIFOC će pokriti vaše putne troškove (samo autobus ili auto), obezbjediti hranu tokom festivala i smještaj u lokalnim školama, te doprinijeti materijalima za rad. 

U novembru 2005. održat će se peti po redu Du Monde Aux Balkans Festival u Italiji i Francuskoj. Za više informacija i način apliciranja za isti, možete nas kontaktirati na gore navedenu adresu.

APLIKACIJSKI FORMULAR

· IME UMJETNIKA (bend, teatarska grupa, individualni umjetnik, kolektiv, itd)                I NAZIV PERFORMANSA / PROJEKTA / RADA 

· LISTA UČESNIKA, ULOGA I KONTAKT (umjetnici, menadžeri, tehničari, itd.)

	PREZIME
	E-MAIL
	ULOGA

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	


· OPIS VAŠEG PROJEKTA ili RADA (kojoj umjetničkoj disciplini pripada, koja je tema, koji medij ili tehniku koristi, koji pristup nudi, trajanje, koji je očekivani efekt na publiku…)

Koliko je vaš rad otvoren/fleksibilan za saradnju sa drugim umjetnicima i sa lokalnim timom festivala?
	


· KAKO STE ČULI ZA MIF 2005 I ZAŠTO STE SE ODLUČILI APLICIRATI?

· MOLIMO U DODATKU PRILOŽITE VAŠU TEHNIČKU LISTU sa kontaktom vašeg tehničara (ako moguće)

Molimo recite ako ste spremni dijeliti vašu opremu sa drugim umjetnicima (ako da, molimo informacije) 

· LOGISTIČKA POSRŠKA KOJU TREBATE ZA VAŠ PROJEKT:
(molimo ponudite što više detaljnih informacija) 

ELEKTRIČNA ENERGIJA

Da li trebate struju i koliko?

	


PROSTOR

Ponudite opis potrebnog prostora (vani/unutra, dimenzije visine, širine i dubine,  specifične potrebe..).
	


TRANSPORT

Trebate li transport materijala i opreme u gradu? Koliki transportni kapacitet trebate/imate?

	


MATERIJALI I OPREMA

Molimo navedite dodatne materijale i opremu koju bi željeli da vam MIFOC obezbjedi. (Za video sektor, precizni uslovi za filmski format: potreban player, projector, ekran i koju opremu bi mogli sami donijeti)

(Imajte u vidu da MIF, u odnosu na svoje ciljeve i sredstva za rad može doprinijeti samo malim materijalnim troškovima i ne može finansirati cjelokupni projekt)

	


OSTALO

(Voda, posebno osiguranje, osoblje…)  

	


· AKO TREBATE FINANCIJSKU PODRŠKU ZA VAŠ PROJEKT (materijali, transport, drugo) molimo predočite detaljan budžet na zasebnom listu

	UKUPAN TRAŽENI IZNOS 
	


· DA LI IMATE OSIGURANJE ZA VAŠU OPREMU u slučaju krađe ili oštećenja? Ako dolazite iz inostranstva, da li imate sve neophodne dokumente za carinsku proceduru?

UDRUŽENJE GRAÐANA

